ISTARSKA ŽUPANIJA

**OSNOVNA ŠKOLA PETRA STUDENCA, KANFANAR**

Dvigradska 3

52352 Kanfanar

OIB: 42305886737

MB: 03075354

KLASA: 400-02/20-01/01

URBROJ: 2171-03-01-22-2

Kanfanar, 10.3.2022.

OBRAZLOŽENJE **IZVRŠENJA** FINANCIJSKOG PLANA ZA **2021. GODINU**

S PROJEKCIJAMA ZA 2022. I 2023. GODINU

**Naziv proračunskog korisnika: OSNOVNA ŠKOLA PETRA STUDENCA, KANFANAR**

**Opis djelokruga rada proračunskog korisnika**

Osnovna škola Petra Studenca, Kanfanar obavlja djelatnost osnovnog obrazovanja djece. Djelatnost se obavlja kao javna služba. Škola ostvaruje programe osnovnog obrazovanja za darovite učenike i učenike s teškoćama u razvoju prema posebno propisanim nastavnim planovima i programima. Povremeno, škola ostvaruje i različite kulturne i športske programe, kao obavezni dio odgoja i osnovnog obrazovanja. Redovna, izborna, dodatna i dopunska nastava izvodi se prema nastavnim planovima i programima, koje je donijelo Ministarstvo znanosti i obrazovanja, operativnom Godišnjem planu i programu rada škole te školskom kurikulumu za školsku godinu 2021./2022.

**PROGRAM 2101: REDOVNA DJELATNOST OSNOVNIH ŠKOLA – MINIMALNI STANDARD**

Škola se financira temeljem Odluke o kriterijima i mjerilima za osiguravanje minimalnog financijskog standarda javnih potreba u osnovnom školstvu. Cilj je financiranje materijalnih i financijskih troškova škole, prijevoza učenika, zdravstvenih pregleda zaposlenika. Nabavka opreme financira se iz donacija. Plaće i materijalna prava radnika financiraju se iz sredstva Ministarstva znanosti i obrazovanja.

Sastoji se od sljedećih aktivnosti:

Aktivnost A210101 Materijalni rashodi OŠ po kriterijima

Aktivnost A210102 Materijalni rashodi OŠ po stvarnom trošku

Aktivnost A210103 Materijalni rashodi OŠ po stvarnom trošku – drugi izvori

Aktivnost A210104 Plaće i drugi rashodi za zaposlene osnovnih škola

Opći ciljevi:

Podmirivanje materijalnih rashoda i tekućih izdataka u navedenom periodu. Omogućiti što bolje i nesmetano odvijanje odgojno-obrazovnog procesa.

Posebni ciljevi:

Kvalitetno odvijanje nastave i sigurnost učenika i djelatnika škole. Učenicima i zaposlenicima omogućiti dobre uvjete kako bi što bolje obavljali svoje obveze.

OSTVARENI CILJEVI PROGRAMA:

Podmiruju se  troškovi za  službena putovanja, stručno usavršavanje, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja. Osigurava se pravovremeno obavljanje godišnjih i periodičnih ispitivanja prema posebnim propisima čime se pridonosi sigurnosti učenika i ostalih djelatnika u školi.

POKAZATELJI USPJEŠNOSTI REALIZACIJE TIH CILJEVA:

Uspješna realizacija svih aktivnosti, od odgojno obrazovnih do administrativno tehničkih.

**PROGRAM 2102: REDOVNA DJELATNOST OSNOVNIH ŠKOLA – IZNAD STANDARDA**

Financiranje troškova energenata (električna energija, lož ulje i plin), te troškova osiguranja imovine i osoba radi neometanog odvijanja nastavnog procesa.

Sastoji se od sljedećih aktivnosti:

Aktivnost A 210201 Materijalni rashodi OŠ po stvarnom trošku iznad standarda

Opći ciljevi:

Škola ima pokriveno osiguranje imovine, odgovornosti i nezgoda u navedenom razdoblju.

Posebni ciljevi:

Kvalitetno odvijanje nastave i sigurnost učenika i djelatnika škole.

OSTVARENI CILJEVI PROGRAMA:

Sigurni uvjeti za rad. Energetska učinkovitost.

POKAZATELJI USPJEŠNOSTI REALIZACIJE TIH CILJEVA:

Aktivnost je uspješno realizirana.

**PROGRAM 2301: PROGRAMI OBRAZOVANJA – IZNAD STANDARDA**

Obuhvaća financiranje prehrane učenika u školskoj ustanovi, produženog boravka, zavičajne nastave, nabavku didaktičke opreme i nastavnih sredstava, financiranje nabavke udžbenika, te poticanje konzumacije voća i povrća, mlijeka i mliječnih proizvoda.

Sastoji se od sljedećih aktivnosti:

Aktivnost A 230102 Županijska natjecanja

Aktivnost A 230106 Školska kuhinja

Aktivnost A230107 Produženi boravak

Aktivnost A230116 Školski list, časopisi i knjige

Aktivnost A 230118 Logoped

Aktivnost A 230119 Nagrade za učenike

Aktivnost A230184 Zavičajna nastava

Aktivnost A230199 Školska shema

Opći ciljevi:

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla. Omogućiti nesmetano odvijanje odgojno-obrazovnog procesa.

Posebni ciljevi:

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cjeloživotno učenje. Učenicima omogućiti dobre uvjete kako bi što bolje obavljali svoje obveze, učioničke i izvan učioničke aktivnosti.

OSTVARENI CILJEVI PROGRAMA:

Učenicima je pružena mogućnost ostvarivanja prava na topli obrok za vrijeme boravka u školi. Također, omogućeni su im svi uvjeti za uspješno obavljanje svojih školskih obveza, kao i mogućnost uključivanja u razne aktivnosti.

POKAZATELJI USPJEŠNOSTI REALIZACIJE TIH CILJEVA:

Za roditelje koji rade škola je omogućila uključivanje učenika u produženi boravak u matičnoj i područnoj školi. Učenici pišu domaće zadaće, zbrinuti su dok roditelji rade, aktivno provode slobodno vrijeme, imaju organizirani ručak. U primjeni je posebni režim organizacije PB-a radi provođenja epidemioloških mjera s ciljem suzbijanja širenja korona virusa. Uspješna realizacija svih aktivnosti.

**PROGRAM 2302: PROGRAMI OBRAZOVANJA – IZNAD STANDARDA**

Obuhvaća educiranje djece i njihovih roditelja o važnosti konzumiranja meda u prehrani. Provodi na čitavom teritoriju RH u prvim razredima osnovnih škola na dan 9. prosinca – dan Sv. Ambrozija – zaštitnik pčela i pčelara.

Sastoji se od sljedećih aktivnosti:

Aktivnost A 230203 Medni dani

Opći ciljevi:

Svrha Programa školskog mednog dana je educiranje djece i njihovih roditelja o važnosti konzumiranja meda u prehrani, a slijedom čega se osigurava stvaranje boljih uvjeta za pozicioniranje meda hrvatskih pčelinjaka na tržištu.

Posebni ciljevi:

Potreba za Programom proizlazi iz činjenice da je u ranoj razvojnoj fazi djece moguće oblikovati prehrambene navike djece s ciljem trajnog povećanja udjela meda u njihovoj prehrani.

OSTVARENI CILJEVI PROGRAMA:

Djeci se tog dana podijelilo prigodne poklon pakete koji sadrže staklenku meda lokalnog proizvođača.

POKAZATELJI USPJEŠNOSTI REALIZACIJE TIH CILJEVA:

Uspješna realizacija aktivnosti.

**PROGRAM 2401: INVESTICIJSKO ODRŽAVANJE OSNOVNIH ŠKOLA**

Decentraliziranim sredstvima financira se investicijsko i tekuće održavanje  škola te hitne intervencije. Izvor financiranja je županijski proračun.

Sastoji se od sljedećih aktivnosti:

Aktivnost A240101 Investicijsko održavanje OŠ – minimalni standard

Opći ciljevi:

Osigurati normalno odvijanje nastavnog procesa i sigurnost svih učenika i djelatnika u školi.

Posebni ciljevi:

Učenicima i zaposlenicima omogućiti sigurne uvjete za rad.

OSTVARENI CILJEVI PROGRAMA:

Poboljšali su se materijalni uvjeti rada kroz: zamjenu vanjske stolarije, sanaciju krovišta školske zgrade i dvorane, stropa u kuhinji, rekonstrukciju nadstrešnice ispred blagovaone, detekciju propuštanja vodovodnih cijevi, zamjenu poklopaca na septičkoj jami te sanaciju elektroinstalacija i radijatora centralnog grijanja.

POKAZATELJI USPJEŠNOSTI REALIZACIJE TIH CILJEVA:

Uspješna realizacija svih aktivnosti.

**PROGRAM 2403: KAPITALNA ULAGANJA U OSNOVNE ŠKOLE**

Krajem 2021. godine, izrađena je projektna dokumentacija grijanja i hlađenja za PO Sošići te su izvršeni pripremni građevinski radovi. Izvor financiranja je županijski proračun.

Sastoji se od sljedećih aktivnosti:

Aktivnost K240311 Ulaganja u OŠ

Opći ciljevi :

Omogućiti nesmetano odvijanje odgojno-obrazovnog procesa.

Posebni ciljevi :

Učenicima i zaposlenicima omogućiti sigurne i bolje uvjete rada i poslovanja.

OSTVARENI CILJEVI PROGRAMA:

Omogućen je kvalitetan rad škole i njeno funkcioniranje. Omogućeno je i nesmetano odvijanje nastavanog   procesa, a ujedno su ovim ulaganjem spriječena daljnja oštećenja i poboljšani materijalni uvjeti rada u školi.

POKAZATELJI USPJEŠNOSTI REALIZACIJE TIH CILJEVA:

Uspješna realizacija aktivnosti.

**PROGRAM 2405: OPREMANJE U OSNOVNIM ŠKOLAMA**

Sastoji se od sljedećih aktivnosti:

Aktivnost K240501 Školski namještaj i oprema

Aktivnost K240502 Opremanje knjižnica - opremanje školske knjižnice obveznom lektirom i stručnom literaturom

Opći ciljevi: Omogućiti bolje uvjete rada, te kvalitetniju opremu za rad.

Posebni ciljevi: Obnova knjižne građe i poboljšavanje uvjeta rada i učenja.

OSTVARENI CILJEVI PROGRAMA:

Nabava novih lektira za učenike i stručne literature i priručnika za nastavnike, dotacijama IŽ i MZO.

POKAZATELJI USPJEŠNOSTI REALIZACIJE TIH CILJEVA:

Uspješna realizacija aktivnosti

**PROGRAM 9108: MOZAIK 4**

Projektom se želi pomoći učenicima s teškoćama u razvoju koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika. Plaće za učitelja, kao i sve naknade po kolektivnom ugovoru, financiraju se iz sredstava IŽ, a dio iz strukturnih fondova EU.

Sastoji se od sljedećih aktivnosti:

Aktivnost T910801 Provedba projekta MOZAIK 4

Opći ciljevi:

Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

Posebni ciljevi:

Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

OSTVARENI CILJEVI PROGRAMA:

Učenik s teškoćama u razvoju, uz pomoć pomoćnika u nastavi, uspješno je izvršio sve obveze koje su predviđene za njega prema individualiziranom odgojno-obrazovnom programu.

POKAZATELJI USPJEŠNOSTI REALIZACIJE TIH CILJEVA:

Uspješna realizacija aktivnosti.

Ravnatelj:

Ivor Kuček, dipl.uč.